Orientering til ledelse/bestyrelse om vores whistleblowerordning

Vi har implementeret en whistleblowerordning jf. reglerne i whistleblowerloven, som der er redegjort for i det følgende. 
Baggrund
Der er kommet et krav om, at alle arbejdspladser med over 49 ansatte skal have en whistleblowerordning. For arbejdspladser med over 249 ansatte gælder reglerne fra den 17. december 2021, mens arbejdspladser med 50 til 249 medarbejdere skal have implementeret en ordning senest den 17. december 2023.
Medregnet som ansatte er både fuldtids- og deltidsansatte, ansatte med tidsbegrænsede ansættelseskontrakter (projektansættelser) samt vikarer. Ved opgørelsen af antallet af ansatte medregnes alle ansatte, uanset beskæftigelsesgrad, der modtager vederlag for personligt arbejde i tjenesteforhold. Opgørelsen kan foretages på baggrund af oplysninger om antallet af ansatte, der fremgår af CVR-registret.
Forpligtelsen til at etablere en whistleblowerordning indtræder, når en arbejdsplads i de fire senest forudgående kvartaler i gennemsnit har haft 50 eller flere ansatte. Dette har særlig betydning for arbejdspladser med sæsonarbejde. [hvis relevant:]
Ordningen skal stilles til rådighed for ansatte, men lovgivningen åbner mulighed for at give flere adgang. Vi har valgt at vores ordning også skal omfatte: 
1. Selvstændigt erhvervsdrivende. Det kan eksempelvis være selvstændigt erhvervsdrivende, som arbejdspladsen samarbejder med.
2. Aktionærer og medlemmer af direktionen, bestyrelsen, tilsynsrådet eller det tilsvarende ledelsesorgan i en virksomhed.
3. Frivillige.
4. Lønnede eller ulønnede praktikanter.
5. Personer, som arbejder under tilsyn og ledelse af kontrahenter, underleverandører og leverandører. Denne persongruppe omfatter ansatte i en virksomhed, som arbejdspladsen er indgået i et kontraktforhold med. Persongruppen omfatter endvidere ansatte i en virksomhed, som er leverandør eller underleverandør af varer eller tjenesteydelser til arbejdspladsen.
6. Personer, der foretager indberetning eller offentliggørelse af oplysninger, som vedkommende har skaffet sig adgang til i et arbejdsmæssigt forhold, som siden er ophørt. Denne persongruppe omfatter også personer, som var ansat på arbejdspladsen før whistleblowerlovens ikrafttræden.
7. Personer, hvis arbejdsmæssige forhold endnu ikke er påbegyndt, der indberetter oplysninger om overtrædelser, som vedkommende har skaffet sig adgang til i løbet af ansættelsesprocessen eller andre førkontraktuelle forhandlinger. Denne persongruppe omfatter både personer, som på et senere tidspunkt ansættes af arbejdspladsen, og personer, som ikke opnår ansættelse.

Whistleblowerordningen omfatter indberetninger vedrørende oplysninger om alvorlige straffelovsovertrædelser, som fx bedrageri eller dokumentfalsk. Det kan også dreje sig om overtrædelser af skattelovgivningen, regler om tavshedspligter, arbejdsmiljølovgivningen eller overtrædelser af regler om bogføring. Sexchikane og anden chikane er også omfattet. 
Andre forhold, som også er omfattet: 
· Tilsidesættelse af faglige standarder, der f.eks. vil kunne medføre en risiko for personers sikkerhed og sundhed.
· Alvorlige fejl og alvorlige uregelmæssigheder forbundet med it-drift eller it-systemstyring.
· Særlige tilfælde, hvor mindre samarbejdsvanskeligheder indebærer store risici, og dermed udgør et alvorligt forhold.
· Grov og/eller gentagne overtrædelse af interne forskrifter og compliancebestemmelser.

Vi har i vores whistleblowerpolitik anført, at vores ordning også kan bruges vedrørende: 
[kopi fra whistleblowerpolitikken – overtrædelse af forretningsgange m.v.]

Den ordning, som kræves efter whistleblowerloven, er intern. Det vil sige, at indberetningen ikke går til en offentlig myndighed, men derimod til ledelsen i virksomheden.
Vores løsning – Whistle Tools
Whistleblowerordningen kan efter lovgivningen udliciteres helt eller delvist til en ekstern tredjepart. Vi har valgt at gøre det til Whistle Tools. Løsning består af følgende: 
1. Administration og overvågning
Whistle Tools administrer og overvåger ordningen. Det vil sige, at man som kunde ikke skal implementere eller installere systemet, oprette brugerroller eller have en administrator. 
2. Lovpligtige meddelelser til whistleblower
Whistle Tools sørger for kvittering for modtagelse af en indberetning til whistlebloweren inden 7 dage og den skriftlige tilbagemelding til whistlebloweren, som skal ske inden for 3 mdr. Begge dele er lovpligtige.

3. Fact-finding
Alt gennemgås og det vurderes af Whistle Tools jurister, om der er tilstrækkelige faktuelle oplysninger, til at man kan gå videre med sagen. Der mangler ofte oplysninger i indberetninger fra whistleblowere, og derfor indgås ofte en anonym dialog med whistlebloweren via indberetningssystemet med henblik på at indhente flere oplysninger.

4. Faglig vurdering af indberetning
Når der er indhentet så mange oplysninger, som det er muligt, behandles indberetningen af jurister med inddragelse af Whistle Tools’ team af arbejdsmiljøeksperter, advokater og revisorer, hvor det er relevant. Whistleblowersager kan dreje sig om alt lige fra sexchikane, arbejdsmiljøsager til sager om økonomisk kriminalitet.  
5. Tilbagemelding
I forbindelse med tegning af abonnementet har vi angivet i prioriteret rækkefølge 3 kontaktpersoner efter et eskaleringsprincip. Tilbagemelding vil som udgangspunkt ske til den først prioriterede kontaktperson, medmindre Whistle Tools vurderer, at vedkommende direkte eller indirekte måske kan være involveret i sagen på en måde, så denne er inhabil. Er dette tilfældet, kontaktes den næste på listen.  
De 3 vi har udpeget er følgende
1. [navn, titel]
2. [navn, titel]
3. [navn, titel]

6. Oplæg
Herefter udarbejder Whistle Tool et oplæg, hvor sagen beskrives, der redegøres for de forskellige juridiskearbejdsmiljø- og regnskabsmæssige problemstillinger og endeligt et oplæg til, hvordan de næste skridt i sagen foreslås at være. 
I abonnementer er ikke inkluderet evt. efterfølgende rådgivning (fx personalesager, retssager el.lign.), men det team, som har udarbejdet oplægget, er klar til at gå videre med sagen og det afregnes særskilt. 
7. Orientering om indberetninger
Bestyrelsen vil blive orienteret om de indberetninger, som måtte komme
Med i vores abonnement er fri adgang til vores Whistle Tools’ Bibliotek, som blandt andet består af  
· Informationsmateriale til medarbejdere
· Opdatering af GDPR-dokumentation
· Juridisk dokumentation
· Whistleblowerpolitik

Vedhæftet
- Beskrivelse af ordningen
- Whistleblowerpolitik

